**Lotškina** tai myös **Ludvitsa** ja **Ludva** (ven. Лочкина, Лудвица, Лудва) on Luoteis-Venäjällä Pihkovan alueella virtaavan Tšorjanan sivujoki, jonka pääuoma laskee Peipsijärveen.

Joen kulku
----------

Lotškinan lähdejärvi on Ostrovitnoje, joka sijaitsee Lugan ylängöllä pari kilometriä Zakrupitšjen (ven. Закрупичье) pikkukylästä koilliseen. Järven vedenpinnan korkeus on 144,0  metriä mpy. Joki virtaa aluksi hieman mutkitellen kohti länttä. Siihen yhtyy 5,5 kilometrin päässä oikealta Seržinskaja Ludvitsa (ven. Сержинская Лудвица) ja vasemmalta pieni Plitkinin (ven. Плиткин) puro. Kahdeksan kilometrin päässä joki saapuu 1,6 kilometriä pitkälle kosteikkoalueelle, jossa selkeä pääuoma hajoaa useiksi pieniksi uomiksi, jotka hakeutuvat kosteikon toisessa päässä taas yhteen. Joen vedenpinnan korkeus on kosteikon jälkeen 91 metriä mpy. Joki on siten pudonnut 53 metriä alkumatkastaan, mitä tekee kartasta mitattuna uoman kaltevuutena noin 6,2 metriä kilometriltä. Loppumatkan keskikaltevuudeksi jää silloin enää 1,5 metriä kilometrille. Nyt joki kääntyy S-mutkalle kolme kilometriä pohjoiseen päin ja se kohtaa siellä Rakovkan (ven. Раковка). Yhtymäkohdassa sijaitsee pieni kylä Novoje Mozgirino (ven. Новое Мозгирино). Lotškina jatkaa kohti länttä ja kohtaa neljän kilometrin päässä ensin pikkukylän Ljubotežin (ven. Люботеж) ja sen jälkeen suuremman Spasovštšinan (ven. Спасовщина). Joki alittaa tämän jälkeen Pihkovasta Jammin (ven. Ямм) kirkonkylän läpi kulkevan maantien 58K-096 ja virtaa sitten laajan ojitetun alankoalueen läpi, missä siihen yhtyy ensin kaakosta tuleva Sinjaja (ven. Синяя) ja koillisesta tuleva Kolpakova (ven. Колпаковка). Joki saapuu Borovikin (ven. Боровик) pikkukylään ja jatkaa sitten suistoalueen laajojen soiden keskellä. Keskellä suoaluetta, Lotškinan ja Tšorjanan välissä, sijaitsee Ludvan (ven. Лудва) kulmakunta. Suolla joen leveys kasvaa ilmakuvien mukaan havaittavasti ja joensuun lähellä siihen yhtyvä Kobylenka (ven. Кобыленка) on sekä lyhyt että leveä uomainen joki.

Valuma-alue, sivu-uomia ja järviä
---------------------------------

### Valuma-alue

Lotškina, joka on siis Tšorjanan sivujoki, sijaitsee Narvanjoen vesistöalueessa Peipsijärven alueella. Tšorjana laskee Pihkovanjärven pohjoisrantaan, joka on Peipsijärven eteläisin järvenosa. Peipsijärven pohjoispäästä alkava laskujoki Narvanjoki jatkaa vesireittiä kohti pohjoista ja laskee viimein Suomenlahteen. Lotškinan valuma-alue sijaitsee kokonaan Pihkovan piirin alueella.

### Sivu-uomia

Lotškinan suurimpia sivu-uomia on esitelty alla taulukossa. Tietojen lähteet on kerrottu taulukon alla.

| yhtyyLotškinaan(km suusta) | nimi | nimi(ven. ) | pituus(km) | valuma-alue(km²) | lähde |
| --- | --- | --- | --- | --- | --- |
| ~0 | Kobylenka | Кобыленка |  |  | 1,2 |
| ~8 | Lotškina | Лочкина |  |  | 1,2 |
| ~13 | Kolpakova | Колпаковка |  |  | 1,2 |
| ~14 | Sinjaja | Синяя |  |  | 1,2 |
|  | Rakovka | Раковка |  |  | 1 |
|  | Plitkin | Плиткин |  |  | 1 |
|  | Seržinskaja Ludvitsa | Сержинская Лудвица |  |  | 1 |
|

Lähteet: 1 = , 2 = 

### Järviä

Lotškinan valuma-alueella on joitakin järviä. Sen lähdejärvi on Ostrovitnoje eikä muita pääuomassa sijaitsevia järviä ole. Sen sijaan Ostrovitnojeen tulo-oja alkaa pienestä Tutšnojen järvestä, joka sijaitsee hieman pohjoisempana. Lotškinan ja sen sivu-uomien alueella sijaitsee vielä muutamia järviä. Seržinskaja Ludvitsan latvoilla sijaitsee Dudinskoje ja Plitkinin valuma-alueella on kaksi järveä, joista toisen nimi on Okunjastoje (ven. Окунястое). Rakovkan valuma-alueelta löytyy viisi järveä, joista kolmelle tunnetaan tässä nimet Sašihino, Zagorodskoje (ven. Загородское) ja Dolgoje (ven. Долгое). Kolpakovan valuma-alueella sijaitsee viisi järveä, joista suurin on Bolšoje Dolgoje, ja tämän lisäksi on vielä Žukovskoje (ven. Жуковское) ja kolme pikkulampea.

Hallintoalue
------------

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027558 .

Huomautuksia
------------

1. 1 2 3 4 5  Teksti on osittain käännös venäjänkielisestä artikkelista ru:Лочкина (приток Чёрной), jonka tiedot on vielä tarkistamatta muista lähteistä.
2. ↑  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
3. ↑  Sivujoen etäisyys Tšorjanan suistosta on mitattu Internetin karttapalvelusta Yandex.

Lähteet
-------

1. 1 2 3 4  Lotškina (*textual.ru*) *Venäjän valtion vesistötietokanta*. Viitattu 8.6.2020. (venäjäksi)
2. 1 2 3 4  Pihkovan alueen kartta: sivu 8, sivu 9, sivu 10, viitattu 8.6.2020 (venäjäksi)
3. 1 2 3 4  Neuvostoajan kartta: Лист O-35-Б, Луга (Luga), 1:200 000 (venäjäksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Лочкина (приток Чёрной)